Ríkislögreglustjóri í samráði við lögreglustjóra á landinu hefur lýst yfir óvissustigi á morgun vegna veðursins sem skella mun á landsmönnum á morgun . Þetta kemur fram á facebooksíðu lögreglunnar á Suðurlandi . „ Eins og flestum ætti að vera ljóst þá er mikið óveður á leiðinni til landsins og mun koma yfir okkur Sunnlendinga á morgun og miðvikudag . Skv. upplýsingum frá Veðurstofunni mun veður þetta skella fyrst á Norðurlandi , en fikra sig svo suður um heiðar þegar líður á morguninn , “ segir á síðunni . Fólk er hvatt til að vera ekki á ferli að óþörfu . Lokað verður um Mosfellsheiði að Þingvöllum frá kl. 8 í fyrramálið , þrátt fyrir að áætlað sé að veðrið muni birtast þar um hádegið . „ Við biðjum ferðaþjónustuaðila sérstaklega að hafa lokanir í huga og huga að því að lenda ekki í þeim aðstæðum að vera innilokaðir t.a.m. á Gullhringnum með ferðamenn , því líkur eru á því að Hellisheiðin og Þrengslin muni einnig lokast þegar líður á daginn , “ segir í tilkynningunni .